
Rezumat 


După evenimentele din august 1944, Cristescu părăseşte conducerea SSI, preluată temporar 
de Traian Borcescu, şef al Secţiei II Contrainformaţii. Colaboratorul lui apropiat, It.colonelul 
Traian Borcescu, şeful Secţiei a Il-a Contrainformaţii, fusese chemat cu câteva luni înainte la 
M.St.Major, unde i se ceruse cooperarea, fără ştirea lui Eugen Cristescu, la pregătirea momentului 
când urma să se producă marea cotitură în politica şi strategia militară a statului român. În 
dimineaţa zilei de 23 august 1944, Traian Borcescu — aşa cum a declarat ulterior — a fost informat 
despre cursul pe care aveau să îl ia evenimentele. La conducerea Serviciul Special de Informaţii a 
urmat pentru o scută perioadă între 25 august şi 19 septembrie 1944, generalul Victor Siminel 
care a îndeplinit funcţia de director general al Serviciului Special de Informații în acest scurt 
interval de timp. Noul director nu a făcut altceva decât să conducă activitatea informativă şi 
contrainformativă a SSI în formula convenită în august 1944. La jumătatea lunii septembrie, din 
ordinul Comandamentului sovietic s-au sigilat aparatele de radio din dotare. În consecinţă, 
activitatea externă, precum şi legăturile între centrele Serviciului şi rezidenturile interne au fost 
paralizate. Este primul amestec brutal al sovieticilor în activitatea SSI. Asemenea practici se vor 
repeta prin arestarea abuzivă a unor cadre şi agenţi care făcuseră parte din structurile informative 


ale Frontului de Est. 


Cuvinte cheie: Serviciul Special de Informaţii, 23 august 1944 


Abstract 


After the events of August 1944, Cristescu leaves the leadership of the SSI, temporarily 
taken over by Traian Borcescu, head of the II Counterintelligence Section. His close collaborator, 
Lt. Col. Traian Borcescu, head of the 2nd Counter-Intelligence Section, had been called a few 


months before to The Great General Staff, where he had been asked to cooperate, without Eugen 


ACTIVITATEA SERVICIULUI SPECIAL DE INFORMAȚII DUPĂ 23 AUGUST 1944 


Cristescu's knowledge, in the preparation of the moment when it was going to produce the great 
turning, point in the policy and military strategy of the Romanian state. In the morning of August 
23, 1944, Traian Borcescu - as he later declared - was informed about the course the events would 
take. General Victor Siminel was in charge of the Special Intelligence Service for a brief period 
between August 25 and September 19, 1944, who served as general director of the Special 
Intelligence Service during this short period of time. The new director did nothing but lead the 
informative and counter-informative activity of the SSI in the formula agreed upon in August 1944. 
In mid-September, by order of the Soviet Command, the radio equipment was sealed. 
Consequently, the external activity, as well as the links between the Service centers and the internal 
residents, were paralyzed. It is the first brutal Soviet interference in SSI activity. Such practices 
will be repeated through the abusive arrest of some cadres and agents who were part of the 


information structures of the Eastern Front. 

Motto 

Conducerea S.S.I. solicita Ministerului de Război „să precizeze ce trebuie să spună 
Serviciul asupra activităţii sale atunci când va fi întrebat, întrucât credem că este imoral să 
divulsăm şi să expunem, de exemplu, pe agenţii români sau străini care au acceptat să lucreze în 
folosul statului român şi care azi, schimbându-se situaţia, nu mai activează. Aceştia trebuie de 
asemenea protejaţi, nelăsându-i să fie traşi la răspundere şi considerându-i întocmai ca pe ostaşii 


de pe font care au luptat până în momentul când s-a ordonat încetarea luptei "lil. 

Conducerea Serviciul Special de Informaţii după 23 August 1944 


După evenimentele din august 1944, Cristescu părăseşte conducerea SSI, preluată temporar 
de Traian Borcescu, şef al Secţiei II Contrainformaţii. Colaboratorul lui apropiat, It.colonelul 
Traian Borcescu, şeful Secţiei a Il-a Contrainformaţii, fusese chemat cu câteva luni înainte la 
M.St.Major, unde i se ceruse cooperarea, fără ştirea lui Eugen Cristescu, la pregătirea 
momentului când urma să se producă marea cotitură în politica şi strategia militară a statului 
român. În dimineaţa zilei de 23 august 1944, Traian Borcescu — aşa cum a declarat ulterior — a 
fost informat despre cursul pe care aveau să îl ia evenimenele !?]. La conducerea Serviciul Special 
de Informaţii a urmat pentru o scută perioadă între 25 august şi 19 septembrie 1944, generalul 
Victor Siminel care a îndepinit funcția de director general al Serviciului Special de Informaţii în 
acest scurt interval de timp.ll Noul director nu a făcut altceva decât să conducă activitatea 
informativă şi contrainformativă a SSI în formula convenită în august 1944. La jumătatea lunii 
septembrie, din ordinul Comandamentului sovietic s-au sigilat aparatele de radio din dotare. În 
consecinţă, activitatea externă, precum şi legăturile între centrele Serviciului şi rezidenturile 
interne au fost paralizate. Este primul amestec brutal al sovieticilor în activitatea SSI. Asemenea 
practici se vor repeta prin arestarea abuzivă a unor cadre şi agenţi care făcuseră parte din structurile 
informative ale Frontului de Esti“. 

Trebuia să se treacă astfel la o reorganizare care să corespundă acestor condiţii. Sarcina de 
a reorganiza SSI i-a revenit Ministerului de Război, care luase iniţiativa unui proiect de lege 
înaintat la 10 septembrie 1944 suveranului. Peste 4 zile regele Mihai a semnat Decretul-lege 158 
în baza căruia Serviciul Special de Informaţii trecea de la Preşedinţia Consiliului de Miniştri la 
Ministerul de Război. În ce priveşte organizarea, funcţionarea şi stabilirea atribuţiilor Serviciului, 
acestea urmau să fie determinate prin decizie ministerială. 

Colonelul Ion Lissievici povesteşte în lucrarea sa memorialistică faptul că la 12 septembrie 
1944, chiar în ziua când la Moscova se parafa Convenţia de Armistiţiu între România şi Naţiunile 
Unite, a fost chemat de generalul Mihail Racoviţă — ministrul de Război. Cu acea ocazie i s-a 
adus la cunoştinţă că Ministerul de Război urmează să-i încredinţeze funcţia de director general al 
SSI, fapt pentru care îi lăsa la dispoziţie 10 zile pentru a se documenta în vederea reorganizării 
instituţiei în conformitate cu noile condiţii social-politice interne. „Începând de a doua zi — 
menţionează colonelul Ion Lissievici — am discutat cu fiecare şef de secţie în parte propunerile 


făcute şi am căzut de acord asupra unei organizări a secţiei respective cum şi a activităţii ce urma 


ACTIVITATEA SERVICIULUI SPECIAL DE INFORMAȚII DUPĂ 23 AUGUST 1944 


să desfăşoare în viitor. Rezultatul acestor discuţii a fost concretizat într-o serie de scheme şi 
grafice, însoţite de detaliile scrise strict necesare”5l. 

Conducerea Ministerului de Război a fost de acord cu noua schemă organizatorică şi cu 
misiunile informative fixate fiecărei secţii, fapt pentru care a elaborat decizia de numire a 
colonelului Ion Lissievici la conducerea Serviciului de Informaţii (noua denumire a SSI) trecut în 
subordiea Armatei, începând cu data de 20 septembrie 1944. Din păcate, Lissievici va ocupa acest 
post o perioadă foarte scurtă de timp, din septembrie 1944 până în decembrie 1944, când va fi 
schimbat din funcțţielel. 

Motivele care ţin de această schimbare sunt complexe şi au la bază noua orientare a 
Romaniei de după 1944 şi implicit schimbarea legăturilor cu URSS. În acest sens, trebuie precizat 
faptul că superiorii din serviciile sovietice au interzis Serviciului de Informaţii românesc orice 
legătură externă, procedând in acelaşi timp la numeroase arestări de cadre. Lissievici reacționează, 
întocmind un raport către ministrul de război prin care prezintă situaţia "funcționarilor timoraţi 
prin măsurile privative de libertate ce s-au luat de către organele sovietice", argumentând totodată 
că acest fapt afectează grav prestația şi randamentul serviciului. Din acest moment, Lissievici 


devine un personaj incomod, care trebuie înlăturat din structurile superioare ale serviciului. 


Situaţia SSI după 23 august în raport cu frontul secret 


În vara anului 19944, Serviciul Special de Informaţiil”! acumulase o bogată experienţă în 
activitatea de informaţii specifică condiţiilor dificile ale războiuluiltl. 

Toate cadrele şi o parte dintre informatori care acţionaseră pe Frontul de Est în cadrul 
Eşalonului Operativ fuseseră retrase pe teritoriul naţional şi repartizate în cadrul diferitelor secții 
centrale sau la rezidenţele din Muntenia, Oltenia şi Transilvania, iar după declanşarea ofensivei 
de vară a trupelor sovietice au fost dispersaţi şi agenţii din Moldova şi Dobrogea. 

Rămas la comandă, lt.col. Traian Borcescu, şeful Secţiei a II-a contrainformaţii, şi-a 
întărit legăturile anterioare cu reprezentanţii Serviciului Englez de informaţii (Alexandru Eck şi 
Dan Brătianu) şi s-a prezentat apoi generalului Constantin Stănescu de la care a primit ordinul de 
a clarifica situaţia nou apărutelor gărzi patriotice, precum şi legăturile Partidului Comunist cu 
comandamentul sovietic. 

Ca urmare a acestui ordin, lt.col. Borcescu care tocmai desfiinţase „Grupa comunistă ” ce 


acţiona în cadrul Secţiei a Il-a contrainformaţii a reînfiinţat-o sub denumirea de „Grupa 

problemelor muncitoreşti” numindu-l ca şef pe August Rădulescu, cu misiune de a reactiva vechii 
informatori în problemă!?]. 

Pentru realizarea unei legături mai strânse între S$.S.1. şi Ministerul de Război, în Structura 
căruia fusese inclus din 29 august, s-a ordonat păstrarea unor relaţii informative permanente cu 
Secţia a Il-a a Marelui Stat Major condusă de col. Runceanu Aurel. 

Obligat de vidul informativ produs de ruperea frontului din Moldova şi de retragerea 
dezordonată a trupelor române, col. Runceanu a solicitat S$.S.1., încă de la sfârşitul lunii august, 
date despre trupele sovietice (forţă, armament, direcţii de înaintare), localităţile ocupate şi 
legăturile lor cu organizaţiile comuniste centrale şi localel!!!, 

Cu acordul col. Victor Siminel, proaspăt numit şef al S.S.I., Borcescu l-a contactat pe Victor 
Ionescu, şeful Agenturii I-a. şi i-a ordonat „să selecționeze un număr de funcţionari care să participe 
la şedinţele Apărării Patriotice şi să intre în sediile P.C.R. pentru a culege datel!7l”. Obiectivele 
menţionate au fost urmărite şi de centrele teritoriale ale Serviciului care au transmis prin radiograme 
informaţiile culese până la începutul lunii octombrie, când, din ordinul comandamentului sovietic, au 
fost sigilate toate aparatele T.F.F.. Secţia Cifru, condusă de col.Louis Constantinescu, preda textele 
decriptate col. Borcescu care le sintetiza într-o singură Notă. 

După verificarea acesteia de către col. Lissievici, textul era dactilografiat în trei exemplare 
trimise prin curieri la primul ministru, la ministrul de Război şi la Secţia a II-A a M.St.M.. Iniţial, 
curierii utilizați erau cei ai Direcţiei Secretariat a S.S.I., dar ulterior s-a apelat doar la serviciile 
cpt. Rusu Victor. 

Informaţiile culese din Bucureşti şi împrejurimi erau centralizate la August Rădulescu, 
şeful „Grupei problemelor muncitoreşti”, care la concentra într-o notă pe care o preda col. 
Lissievici şi care urma apoi circuitul menţionat anterior pentru informaţii din provincie. 

La începutul lunii septembrie situaţia generală a S.S.1. era destul de dificilă, şeful 
instituţiei fiind obligat să treacă la o restructurare semnificativă şi să reducă masiv personal. 
Din cele douăsprezece selecţii care au funcţionat până la 23 August rămăseseră patru, 
personalul fiind disponibilizat în proporţie de 65%115l, 

Pentru o parte din cei la cer urma să se renunţe S-a făcut propunerea să fie încadraţi la 


Siguranţa Generală (bugetarii). 

Ca urmare a presiunilor exercitate de sovietici prin intermediul Ministerului de 
Război conducerea S$.$.I. a trecut la rechemarea agenţilor săi din străinătate care lucrau sub 
acoperire diplomaticăl!4. 

În acelaşi timp, pe plan intern, organele N.K.V.D.-ului acordau o atenţie deosebită 
personalului care acţionase pe Frontul de Est. Procedeul cel mai des utilizat consta în 
invitarea ofiţerilor şi funcţionarilor suspecți la sediul Prefecturii Poliţiei Capitalei pentru a 
fi anchetați şi, eventual, reţinuţi. Pentru evitarea unor astfel de situaţii care aveau un efect 
demoralizant asupra angajaţilor, conducerea S.S.I. solicita Ministerului de Război „să 
precizeze ce trebuie să spună Serviciul asupra activităţii sale atunci când va fi întrebat, întrucât 
credem că este imoral să divulgăm şi să expunem, de exemplu, pe agenţii români Sau Străini 
care au acceptat să lucreze în folosul statului român şi care azi, schimbându-se situaţia, nu mai 
activează. Aceştia trebuie de asemenea protejaţi, nelăsându-i să fie traşi la răspundere 
şi considerându-i întocmai ca pe ostaşii de pe front care au luptat până în momentul când s-a 
ordonat încetarea luptei”!!?l. 

Asemenea demersuri au continuat, solicitându-se protecția statului român pentru 
colaboratorii de origine rusă, ucraineană şi tătară, „grav compromişi faţă de U.R.S.S. ”, care urmau 
să fie evacuaţi din Turcia şi Occident!!%]. În acelaşi timp s-a cerut col. Nicolae Cristea, prefectul 
Poliţiei Capitalei, eliberarea sau trimiterea în judecată a unor funcţionari superiori ai 
Serviciului, arestaţi în luna septembrie (It.col Begnescu Florin, directorul Nicolae Trohani, 
şeful de grupă Eugen Haralamb şi directorul Gheorghe Cristescu), cererea fiind acceptată de 
prefecti!7]. 

Trebuie precizat şi faptul că la sfârşitul lunii septembrie lt.col Borcescu a predat „tabelele 
cu toţi informatorii interni şi externi ai $.$.1. şi o serie de materiale privind pe fostul rege şi unii 
fruntaşi ai partidelor istorice” lui Mocsony — Stârcea, fost mareşal al Palatului, şi lui Niculescu 
— Buzeşti, fost ministru de Externe. 

Ulterior, Mocsony — Stârcea, a confirmat faptul că a predat la rândul său tabelele 
primite şi agentul englez Ivor Porter revenit în ţară după 23 August!!8l. 

Intelligence Service a mai primit această listă şi de la lt.col. Borcescu prin intermediul 
agentului Georges Daurat. Motivele invocate de englezi constau în necesitatea „de a neutraliza 
aceşti agenţi pentru a-i proteja de nemți şi pentru a-i contacta şi a afla şi alți agenţi, mai ales a 


U.R.S.S. "9 

În acelaşi timp, însă, la solicitarea It.col. Alexandrov, ofiţerul de legătură al Serviciului 
de Informaţii sovietic, ministrul de război a ordonat col. Lissievici să predea noilor aliaţi lista 
informatorilor lăsaţi „în conservare” de S.S.1. pe teritoriul U.R.S.S.. Lista a fost întocmită cu 
colaborarea col. Palius Vasile, fost şef al Agenturii Frontului de Est, utilizându-se şi date culese 
din arhiva S.S.1. dislocată la Joița şi predată apoi solicitanţilori?. 

Ca recompensă pentru „spiritul cooperant” al conducerii S.S.1., W.col. Alexandrov a 
predat la solicitarea col. Lissievici câteva legitimaţii eliberate de Misiunea Militară Sovietică 
unor ofiţeri ai Serviciului care s-au deplasat în provincie (mr. Ionescu Anton la Ploieşti şi mr. 
Filimon la Craiova) pentru a culege date despre trupele sovietice. În documentele eliberate se 
specifică faptul că persoana în cauză va primi de la autorităţi tot sprijinul de care are nevoiel?!l. 

La data de 19 septembrie a fost publicată în „Monitorul Oficial” legea de purificare 
a aparatului de stat!*?l. Pentru aplicarea prevederilor acesteia a fost constituită o Comisie 
specială care, după ce a analizat în decurs de o lună fiecare caz în parte, a ajuns la concluzia 
că „ nici un cadru militar nu a Săvârşit fapte imputabile conform legii”, cu excepţia a doi ofiţeri 


acuzați pentru atitudine abuzivă şi ţinută nedemnă!?*. 


Bătălia de pe frontul românesc al informaţiilor septembrie 1944, 


La mijlocul lunii septembrie 1944, bătălia de pe frontul românesc al informaţiilor se află 
în plină desfăşurare. De o parte acționau organele speciale ale guvernului sovietic (N.K.V.D., 
elemente ale C.C. al P.C. bolşevic care îndrumau şi controlau activitatea P.C.R. şi elemente ale 
Secţiei de Informaţii a M.St.M. al Armatei Roşii) împreună cu cele două ale Frontului II Ucrainean 
(Direcţia Politică, Secţia Contrainformaţii -K.R.O.- şi Secţia Informaţii — R.O.) şi noile structuri 
militarizate ale P.C.R. („Apărarea Patriotică “şi „Uniunea Patrioţilor”)PA|. 

De cealaltă parte guvernul Stănescu făcea eforturi de a capta interesul anglo - americanilor 
faţă de acţiunile evidente de comunizare a României, antrenând în activitatea de culegere de 
informaţii toate organele abilitate ale Statuluil”5l. Datorită statutului țării de „aliar” al U.R.S.S. şi 
al P.C.R. de „partid legal” toate aceste acţiuni trebuiau conspirate strict pentru a se evita 
deteriorarea relaţiilor cu ocupanţii. 

Iniţial, principalul beneficiar al fluxului informaţional a părut să fie Intelligence Service prin 
agenţii trimişi în cadrul Misiunii militare britanice (Ivor Porter, Guirand Georges) care beneficiau de 


legăturile create în timpul războiului (Dan Brătianu, It. col. Borcescu, Gheorghe Tomaziu, Metzianu). 

Un avantaj îl constituiau şi vechile relaţii anglo - române, precum şi convingerea liderilor politici de la 
Bucureşti că Imperiul britanic nu va abandona statele din Balcani în mâna sovieticilor. 

Un prim semnal că lucrurilor nu stăteau aşa a fost pasul înapoi făcut de englezi când S.S.1. 
i-a rugat să elibereze legitimaţii false, de acoperire, pentru agenţii care urmau să culeagă date de 
interes reciprocl?Sl. 

Din dorinţa de a nu crea tensiuni în relaţiile cu U.R.S.S., în cazul în care s-ar fi descoperit 
implicarea britanică în această problemă, într-un moment în care Londra decisese sacrificarea 
României şi Bulgariei pentru a păstra Grecia în sfera de influenţă occidentală!”7!, singurii care au 
răspuns favorabil au fost ofiţerii O.S.S. din cadrul Misiunii militare americane conduşi de col. 
Frank Wissner şi mr.Robert Bishop. 

În a treia decadă a lunii septembrie situaţia situaţia operativă în planul informaţiilor se 
prezenta astfel: Ministerul de Război şi Marele Stat Major primeau tot mai multe semnale de la 
propriile organe de informaţii (Birourile statice militare ş.a.)!%] şi de la cele ale altor servicii (S.S.I., 
Direcţia Generală a Siguranţei ş.a.), privind cooperarea dintre Armata Roşie şi comuniştii români 
în vederea ocupării de către aceştia din urmă a unor poziţii cheie în administraţia centrală şi locală. 

De asemenea, se manifestă o lipsă acută de informaţii privind evoluţia evenimentelor 
din Moldova şi Dobrogea în condiţiile răspândirii zvonurilor privind o eventuală includere 
a acestor provincii în structura statului sovietic. 

Pentru o corectă evaluare a situaţiei conducerea statului avea nevoie de informaţii 
sigure. Condiţia esenţială cer trebuia îndeplinită era ca această preocupare să fie pe deplin 
conspirată faţă de sovietici. 

Considerând că modalităţile clasice utilizate pentru atunci pe plan informativ erau riscante, 
generalul Racoviţă, ministrul de Război, de comun acord cu generalul Mihail, şeful M.St.M., i-a 
sugerat col. Borcescu cu prilejul întrevederii din 12 septembrie la care a participat şi Dan 
Brătianu, agent englez revenit de la Istanbul, că Palatul regal are nevoie de informaţii despre 
acţiunile P.C.R. şi ale armatei sovietice, fiind necesară crearea unui organism special, total 
camuflat, care să poată funcţiona şi în condiţiile întăririi controlului executat de Comisia 
Aliată de Control (sovietică) asupra României. 

Borcescu l-a informat pe col. Siminel Victor, şeful $.S.I., despre ordinul primit dar 
nu i-a mai putut prezenta proiectul deoarece la comanda Serviciului a fost numit col. 


Lissievici ( începând cu 19 septembrie)!?9. 

Pus la curent cu ordinul conducerii armatei, col. Lissievici a ordonat continuarea lucrărilor la 
proiect antrenând în această activitate şi pe col. Palius Vasile, fost comandant al Agenturii Frontului 
de Est şi bun cunoscător al problemelor ruseşti. 

Redactat în câteva variante, proiectul Grupei Speciale a fost finalizat pe 28 septembrie 
şi prezentat sub formă de Notă generalului Racoviţă care l-a aprobat. 

În expunerea de motive se specifică faptul că „atât organele informative ale armatei sovietice 

cât şi organele Partidului Comunist şi ale N.K.D.V.-ului centralei din Moscova aflate pe teritoriul ţării 
acționează în scopul determinării şi dirijării anumitor curente politice şi al creării unei reţele 
informative cât mai complete — cu ramificații chiar în departamente şi instituţii de stat — impunându- 
se ca serviciul nostru să dispună de elementele necesare depistării activităţii sus- menţionatelor 
organe "Il. 
Se raporta întocmirea unei liste cu 35 persoane cunoscătoare de limbă rusă pe care 
se putea conta pentru protejarea cărora Serviciul de Informaţii American era dispus să 
elibereze legitimaţii false. Grupa urma să fie condusă de col. Palius şi dotată cu un buget 
lunar de 4-5 milioane lei. 

Col. Borcescu a primit ordinul de a redacta un proiect amănunţit de organizare a Grupei 
Speciale, timp în care s-a continuat culegerea de informaţii despre trupele sovietice şi Partidul 
Comunist prin mijloacele clasice, inclusiv prin trimiterea unor agenţi „, în concediu” în Moldova 
(Crăciun la Bacău şi dr. Puticiu la Piatra Neamţ), rezultatele fiind mulţumitoare. 

Un fapt care a impulsionat eforturile în direcția organizării unei structuri informative 
conspirate, l-a constituit ştirea că la nivelul unor ministere funcționarii comunicau date cu 
caracter secret sovieticilori5!l. 

În ziua de 16 octombrie, proiectul de organizare şi funcţionare a Grupei Speciale a 
fost terminat şi prezentat spre aprobare. Se prevedea ca noua structură informativă să fie 
organizată în afara serviciului, camuflată total, condusă de elemente de încredere şi cu 
experienţă şi să funcţioneze prin propriile ei posibilităţi. 

Fiecare agent urma să lucreze pe cont propriu pentru urmărirea activităţii desfăşurate de 
U.R.S.S. în România şi Bulgaria prin liderii Partidului Comunist veniți de la Moscova, prin 


organele N.K.D.V., K.R.O. şi R.O.. 

Pentru inițiatorii proiectului era clar faptul că Uniunea Sovietică urmărea comunizarea 
statului român, ei încercând să afle care urmau să fie etapele, procedeele şi metodele ce trebuiau 
să fie aplicate pentru realizarea acestui scop. 

Pornind de la beneficiile rezultate în urma colaborării cu Abwehrul, se propunea crearea 
unor legături cu Comandamentul Sovietic care să fie exploatate, pentru a se obține informaţii din 
sursă sigură, menţinându-se în acelaşi timp colaborarea cu serviciile omologate anglo - 
americanelS?l. 

De altfel, trebuie menţionat că, începând din prima jumătate a lunii octombrie, la sediul din 
strada Saita nr. 10 aveau întruniri bisăptămânale între conducerea S.S... şi reprezentanţii Serviciului 
de Informaţii Sovietic, lt.col Alexandrov şi cpt. Carandaşev, întâlniri cu prilejul cărora sovieticii 
au primit date despre activitatea antifasciştilor, a ostaşilor germani din zona Călăraşi, a 
paraşutiştilor lansați în Ardeal şi a celor din Împrejurimile Otopeniului. 

Totodată le-au fost predate: tabelul cu informatorii $.S.I. înainte şi după 23 August 
1944 însoţite de tabele cu ordinea de bătaie a Serviciului până la şefii de birouri (inclusiv). 
Au existat legături de colaborare cu reprezentanţii Serviciului de Informaţii al Armatei 
Roşii, instalaţi în str. Şerban Vodă, cărora le-au fost predate, cu aprobarea ministrului de 
Război, generalul Mihail Racoviţă. formulele cernelurilor simpatice şi ale reactivilor pentru 
citirea lor împreună cu mostrele reactive, purtându-se discuţii şi pentru înfiinţarea unui 
Centru de Informaţii româno-sovietic la Arad. 

În ceea ce priveşte legăturile cu Misiunea militară americană, agenţii S.S.L. contribuiau 
deja la asigurarea pazei americanilor cazaţi în Aleea Modrogan şi la Hotelul „Ambasador”, 
precum şi ale aerodromurilor Popeşti- Leordeni şi Băneasa!*7l, 

În realizarea celor propuse, col. Palius era sigur că va putea atrage la colaborare un membru al 
C.C. al P.C. al U.R.S.S. aflat la Bucureşti. De la jumătatea lunii octombrie, când mr. Bishop a început 
să primească câte un exemplar din Notele în care se centralizau informaţiile Grupei Speciale, relaţiile 
cu O.S.S. s-au intensificati“ . 

Agenţii Grupei Speciale erau sfătuiţi să închirieze câte o locuinţă conspirativă în localitățile 
în care erau trimişi (Bucureşti, Ploieşti, Giurgiu, Constanţa, laşi, Bacău, Galaţi, Craiova, Turnu 


Severin, Braşov, Cluj, Arad, Timişoara)l55, având totodată dreptul să recruteze 1-3 


informatori verificaţi. 

Col. Lissievici a aprobat proiectul pe 20 octombrie, iar gen. Racoviţă şi-a dat acceptul 
două zile mai târziu. Pentru conspirarea agenţilor, Lissievici şi col. Rădulescu Constantin, şeful 
Secţiei I Informaţii, au reluat legăturile cu 0.S.$., sensibilizat deja de primirea listei cu agenţii 
Abwehrului din România, obținând la începutul lunii noiembrie 1944, 35 de legitimaţii în alb!50! 
care au fost predate de col. Rădulescu lui Traian Borcescu. În acelaşi scop col. Rădulescu a 
obținut un număr egal de legitimaţii de corespondent la ziarul „ Universul” pe al cărui director, 
Lugojanu Ion, îl ştia!*”!, 

Pe 11 noiembrie, col. Borcescu a prezentat spre aprobare col. Lissievici „Instrucţiunile” 
pe care trebuiau să le respecte agenţii speciali în misiunile ordonate. 

Se urmărea Starea de spirit a populaţiei; modul de comportare al trupelor sovietice, 
Structura şi tăria acestora; relaţiile dintre armata rusă şi cea română; apartenenţa etnică a 
autorităţilor administrative locale (români, evrei etc.) şi modul de comportare al acestora; dacă 
s-au efectuat deportări ale populaţiei din regiunea respectivă; care era soarta prizonierilor 
români, unde se aflau şi tratamentul aplicat; eventualele lipsuri alimentare; rechiziţii şi 
însămânţări de toamnă; dacă există un curent separatist în zonă; dacă există o Republică 
Moldovenească cu sediul la Iaşi. 

Datele obţinute trebuiau consemnate sumar, urmând să fie detaliate la întoarcerea în 
Capitală. Totodată, col. Lissievici ordona memorarea acestor „Instrucţiuni? pentru evitarea 
deconspirăriils8l. 

Iniţial col. Palius a fost desemnat să asigure încadrarea în Grupa Specială a foştilor 
funcționari din agentura Frontului de Est şi a acelora din Biroul de studii al acestui front. După ce 
acesta a predat Serviciului de Informaţii American lista celor menţionaţi anterior, col. Lissievici a 
luat decizia să renunţe la acest plan, redistribuind agenţii respectivi în cadrul Serviciilor centrale 
şi teritoriale şi îndepărtându-l treptat pe col. Palius de la conducerea Grupei. În locul lui a fost 
numit directorul Nicolae Trohani, care îi fusese adjuncti“, sub coordonarea col. Borcescu Traian. 

Ultima acţiune operativă a col. Palius a constat în deplasarea efectuată în perioada 10-17 
noiembrie la Sibiu şi Timişoara pentru organizarea personalului din fostul Eşalon Operativ, care a 
fost redistribuit la aceste centre, în vederea culegerii de informaţii specifice Grupei Specialel0. 

În cadrul instruirii făcute de col. Borcescu şi col. Rădulescu, agenții au fost sfătuiţi „să nu aibă 
nimic asupra lor, atât în ceea ce priveşte misiunea de executat, cât şi datele obţinute în cursul acesteia. 


Informaţiile era necesar să fie culese prin acţiune personală, făcând uz de propriile lor observaţii, şi 

prin discuţii cu populaţia locală, iar la nevoie să se folosească de carnetul de corespondent de presă 
ce le-a fost pus la dispoziție. Redactarea rezultatelor trebuia să se facă după înapoierea în misiune "Pl. 

Pentru agentul special ce trebuia să place la Constanţa, col. Rădulescu a redactat 
Instrucţiuni distincte solicitând obţinerea de date privind starea de spirit a populaţiei din Cadrilater, 
situaţia economică din Bulgaria de Sud-Est, situația armatei şi flotei bulgare din aceeaşi zonă, 
August 1944. 

Agenţii trimişi în Moldova au fost dotați cu buletinul de identitate real, cu bilete de voie 
(permisi1), primind şi câte o legitimaţie de corespondent la ziarul „Universul” şi una de membru al 
Misiunii militare americane!“71.Ei s-au reîntors fără probleme din misiune la sfârşitul lunii noiembrie, 
predându-i It.col. Borcescu datele culese. 

Agentul Siliştenu, a cărui misiune la Constanţa era mai dificilă, a primit un buletin de 
identitate fals, procurat prin Secţia a II-a c.1. a S.S.I. de la Prefectura Poliției Capitalei, un livret 
militar cu ordin de lăsare la vatră, completat cu complicitatea col. Mălinescu, comandantul 
Regimentului 1 Grăniceri, un carnet de corespondent de presă (nr. 341/1944) de la ziarul 
„Universul”, în calitate de corespondent regional, şi o scrisoare de recomandare pentru un 
comerciant important cu legături în lumea portuară. După câteva tentative nereuşite agentul a ajuns 
la Constanţa, iar la întoarcere a reconstituit din memorie un plan topografic al oraşului, inclusiv 
coasta maritimă, pe care a indicat locul aproximativ unde se executau lucrări de fortificaţiil“I. 

La sfârşitul lunii noiembrie, activitatea de culegere a datelor specifice Grupei Speciale 
atinsese parametri maximi. Informaţiile trimise de agenturile şi centrele informative din ţară 
prin curieri, precum şi cele aduse de agenţi speciali erau centralizate şi prelucrate de col. 
Rădulescu Constantin, col. Popovici Anton sau de directorii Trohani Nicolae şi Becescu 
Florin, notele rezultate fiind verificate de col. Lissievici. Cele trei exempare dactilografiate 
pe hârtie albă, fără antet, erau expediate la Ministrul de Război prin col. Lissievici, la Secţia 
a Il-a a Marelui Stat Major, personal col. Runcescu Aurel sau It.col Vasiliu, prin Vlădeanu 
Barbu şi la Serviciul de Informaţii American prin col. Rădulescu Constantin. De la caz la caz un 
exemplar al notei ajungea la Ministerul de Interne prin fostul judecător Gheorghe Mihail“. 
Plombpagina utilizată la multiplicare era păstrată sub cheie sau distrusă de directorul Trohari!%5]. 
Col. Rădulescu preda plicul cu nota respectivă curierilor Misiunii militare americane care veneau 


la S.S.I. (adjutantul Uxkul Carol, plt. Popa şi slt. Oroveanu Matei). Pentru transmiterea datelor 

americanii foloseau serviciile curierului diplomatic şi pe cele ale postului de radioemisie aflat în 
subsolul Băncii Naţionalel“]. 

Unele informaţii erau oferite şi Serviciului de Informaţii Englez pe filiera directorului 
Trohani — col. Gibsonar Archibald. 

Plata agenturilor care făceau parte din Grupa specială se făcea din fondurile speciale ale 
Ministerului de război. În acest scop erau alocaţi cca. 4 milioane de lei lunar la cere se adăuga şi o 
subvenție din partea Serviciului de Informaţii American. Col. Lissievici afirma că americanii 
au preluat în totalitate agentura diurnistă în cadrul agenturii Frontului de Est!%]. Agenţii principali 
care acționau în Bucureşti primeau cca 100.000 lei ( col. Palius, directorul Trohani ş.a.), iar cei din 
provincie minimum 40.000 lei din banii Ministerului de Război. Şefii S.S.I. implicaţi în acţiune 
mai primeau 200-300.000 lei din subvenţia americanăl*!. 

În virtutea atribuţiilor şi drepturilor cuvenite funcţiilor deţinute, despre activitatea Grupei 
Speciale au avut cunoştinţă generalii Racoviţă, Creţulescu şi Negulescu, care, în calitate de 
miniştri de Război, aprobau fondurile băneşti necesare, generalii Mihail, Rădescu şi Stănescu , 
foşti şefi ai Marelui Stat Major, precum şi col. Runceanu Aurel, şeful secției a II-a a M.St.M şi 
subordonatul acestuia, lt.col. Vasiliu, şeful Biroului 2 c.i., care primeau notele de la S.8.1.[59. 

Generalul Racoviţă a ordonat col. Lissievici să refacă şi legătura radio cu rezidentul S.S.I. 
Decebal Celea de la Istanbul. 

În acest sens, Lissievici s-a întâlnit de câteva ori cu Gibson şi au convenit un sistem de 
codificare, transmisia urmând să se facă cu aparatura S.S.]. ce urma să fie instalată în localul Şcolii 
superioare de război. Mesajele proveneau de la gen. Racoviţă, iar Celea, după recepţia lor la 
Istanbul, urma să le predea col. Castelainel5!]. Se pare că această soluţie a eşuat. 

La sfârşitul lunii noiembrie, col. Lissievici a înaintat ministrului subsecretar de stat pentru 
armata de uscat, gen. Ilie Creţulescu, memoriu în care descria greutățile întâmpinate în culegerea 
de date, dificultăți datorate faptului că informatorii utilizaţi au aflat că numele lor sunt cunoscute 
la Ministerul de Externe şi la Palat deoarece figurau pe listele predate de col. Siminel Victor acestor 
instituţii la ordinul gen. Racoviţă comunicat verbal prin It. col. Borcescu Traianl5?l. 

Cu toate acestea, activităţile informative specifice Grupei Speciale au continuat până în 
martie 1945 când au fost arestaţi şefii secţiilor operative din S.S.I.. Între timp, pe 24 decembrie 
col. Lissievici cedase locul de director colonelului Săvoiu Gheorghe, iar col. Palius Vasile 


plecase pe front pentru a dispare definitiv din peisajul informativ românesc. 

Notele privind activitatea P.C.R. şi mişcările trupelor sovietice au continuat să fie redactate 
şi expediate factorilor de decizie ai statului şi Misiunii militare americanel5l, ceea ce demonstrează 
că mecanismul a rămas funcţional şi noii şefi şi-au sumat riscurile de rigoare. 

Analizând faptele prezentate, concluzia care s-ar putea desprinde ar fi următoarea: 
împreună cu alte instituţii ale statului român (Siguranţa Generală, Secţia a II-a din M.St.M. 
ş.a.) S.S.I. a asigurat organelor supreme ale puterii un flux continuu de date şi informaţii 
privind acţiunile desfăşurate în cooperare de ocupanţii sovietici şi Partidul Comunist în 
vederea instaurării în România a unei societăţi după modelul bolşevic. Organizarea Grupei 
Speciale a însemnat mai mult un sprijin psihologic şi financiar acordat personalului din fosta 
Agentură a Frontului de Est, de altfel cel mai bine pregătit în problemele sovietice, antrenat într-o 
activitate deosebit de periculoasă în condiţiile de atunci. 

Actuala lipsă de date certe referitoare la soarta acestor oameni după 6 martie 1945 nu 
ne poate permite decât să sperăm că nu au sfârşit într-un lagăr siberian, ci au reuşit să se 
refugieze în Occident. Spre deosebire de ei, restul personalului S.S.I. a făcut cunoştinţă cu 


regimul penitenciar naţional, indiferent de gradul sau funcţia pe care au deţinut-o!5%. 


Anexa 


Directorii $.S.I. în anul 1944 
- Eugen Cristescu 12 noiembrie 1940-23 august 1944 Director al Serviciului Secret de 
Informații 
- Traian Borcescu (23-26 august 1944) Director General interimar 
- Victor Siminel (25 august 1944 - 20 septembrie 1944) Director general al S.S.I. (Serviciul 
Special de Informaţii) 
- loan Lissievici 25 septembrie (1944-25 decembrie 1944) Director general al S.S.I. (Serviciul 
Special de Informaţii) 
- Gheorghe Săvoiu (25 decembrie 1944 - 6 martie 1945) Director general al S.S.I. (Serviciul 


Special de Informaţii) 

